دشمن کی ایران کی علمی اور سائنسی ترقی اور پیشرفت کو نشانہ بنانے کی کوشش

اسلامی جمہوریہ ایران کی سپاہ پاسداران انقلاب اسلامی کے سربراہ میجر جنرل سلامی نے کہا ہے کہ ایران علمی اور سائنسی استقلال کی جانب بڑھ رہا ہے یہی وجہ ہے کہ دشمن ایران کی علمی اور سائنسی ترقی اور پیشرفت کو روکنے کے لئے ہمارے سائنسدانوں کو نشانہ بنا رہا ہے۔

خبر کا کوڈ: 3995

تاریخ: 14 December 2020 - 23:53

مقدس دفاع نیوز ایجنسی کی رپورٹ کے مطابق، اسلامی جمہوریہ ایران کی سپاہ پاسداران انقلاب اسلامی کے سربراہ میجر جنرل سلامی نے کہا ہے کہ ایران علمی اور سائنسی استقلال کی جانب بڑھ رہا ہے یہی وجہ ہے کہ دشمن ایران کی علمی اور سائنسی ترقی اور پیشرفت کو روکنے کے لئے ہمارے سائنسدانوں کو نشانہ بنا رہا ہے۔

میجر جنرل حسین سلامی نے کہا کہ دشمن نے ہماری علمی اور سائنسی ترقی سے خائف ہو کر ہمارے علمی حلقوں کو نشانہ بنانا شروع کردیا ہے۔

سپاہ کے سربراہ نے بقیۃ اللہ یونیورسٹی میں ایک تقریب سے خطاب کرتے ہوئے کہا کہ ہمارے دشمن ہمیں پسماندگی اور جہالت میں رکھنے کی کوشش کررہے ہیں وہ نہیں چآہتے کہ ایران سائنس اور ٹیکنالوجی کے شعبہ میں ترقی کرے۔ لیکن ایران اللہ تعالی کے فضل و کرم سے علمی ترقی کی شاہراہ پر گامزن ہے کیونکہ علمی اور سائنسی ترقی کا ملک کے استقلال میں بنیادی ، اساسی اور نمایاں کردارہے لہذا ہمیں  علم و دانش کی بلند چوٹیوں کو فتح کرنے کے سلسلے میں دن رات تلاش و کوشش کرنی چاہیے۔